
ACTA PII PP. XI 


LITTERAE APOSTOLICAE 


GRATIS PRIVILEGISQUE AUGENTUR SOLEMNIA LOURDENSIA, LXXV AB APPA- 
RITIONE ANNO HABENDA. 


PIUS PP. XI 


Ad perpetuam rei memoriam. — Septuaginta quinque abhinc annis 
in erypta de Massabielle nuncupata prope Lapurdensem civitatem in 
Gallia, Immaculata Virgo Maria Beatae Bernardinae Soubirous se se 
pluries ostendit, benigneque universos homines ad paenitentiam hortata, 
mirabilis apparitionis locum gratiis privilegiisque fulcivit. Ad ipsum proinde 
venerabilem locum ex eo ipso tempore apparitionis Immaculatae Virginis, 
4 et paullo post ad sanctuarium apud omnes celeberrimum quod ibidem pie 
se devoteque exstructum est, ita turmatim christifideles cuiusque ordinis 
et nationis peregrinantium more convenerunt, hodieque conveniunt, ad 
Ak opem auxiliumque implorandum Deiparae Virginis, ut sanctuarium idem 
ats | Lapurdense nunc una e praecipuis ubique terrarum sacris Marialibus aedi- 

| 


bus merito existimetur. Verum cum propediem a mirifico apparitionis 
facto, ex quo cultus pietasque christifidelium erga Deiparam Virginem 
sine labe conceptam magis magisque in dies crevit, septuagesimus quin- 
tus annus sollemniter celebretur; Nos, ut insignis prodigiosique eventus 
commemoratio in uberius animorum bonum cedat, libenti quidem animo 
votis censemus adnuendum, quae Nobis instanter adhibet venerabilis 
frater Tarbiensium et Lourdensium Episcopus, ut sollemnia proxime cele- 
branda gratiis privilegiisque peculiaribus augeamus. Quapropter, audito 
Acta, vol. XX¥, n. . — 98-2-933, 5 


a's 
. 
| 
¥ 
a 


58 Acta Apostolicae Sedis - Commentarium Offciale 


quoque Sanctae Romanae Ecclesiae Cardinali Paenitentiario Maiore, de 
omnipotentis Dei misericordia ac beatorum Eius apostolorum Petri et 
Pauli auctoritate confisi, hisce Litteris apostolicis, omnibus et singulis 
utriusque sexus christifidelibus, qui confessi et sacra Communione refecti, 
memoratam de Massabielle cryptam prope civitatem Lapurdensem anno 
qui decurret a die anniversaria apparitionis Deiparae Virginis, idest unde- 
cima proximi mensis Februarii, usque ad diem undecimam eiusdem mensis 
insequentis anni millesimi nongentesimi trigesimi quarti inclusive, devote 
visitaverint, ibique pias preces ad Deum iuxta mentem Nostram effuderint, 
plenariam Indulgentiam, semel tantum lucrandam, die ab eisdem christi- 
fidelibus ad libitum eligendo, concedimus in Domino ac largimur. Ut vero 
christifideles iidem huiusmodi bonum adipiscantur, memorato Tarbiensium 
et Lourdensium Episcopo facultatem facimus aliquos in sua dioecesi pre- 
sbyteros saeculares vel cuiusvis Ordinis, Congregationis atque Instituti 
regulares, ad sacramentales fidelium confessiones excipiendas deputandi. 
eosdemque christifideles rite dispositos in foro tantum conscientiae absol- 
vendos ab omnibus censuris et casibus Sedi apostolicae reservatis, imposita 
tamen cuilibet, arbitrio suo, paenitentia salutari; exceptis dumtaxat casibus 
cum violatione secreti Sancti Officii, tum specialissimo modo Summo Pon- 
tifici reservatis, tum denique illis pro quibus, post quoque obtentam vi cano- 
nis 900 Codicis iuris canonici absolutionem, obligatio recurrendi ad Sacram 
Paenitentiariam Apostolicam adhuc manet, eiusdemque standi mandatis, 
iuxta decretum ipsius Sacrae Paenitentiariae quod die xvI mensis Novem- 
bris anno MDCCOCXXxVIII editum est. Christifideles autem qui aliqua censura 
nominatim fuerint affecti, vel uti tales publice renuntiati, nequeant tamdiu 
hoc beneficio frui, quamdiu, prout de iure, in foro externo non satis fece- 
rint. Si tamen contumaciam in foro interno deposuerint et rite dispositos 
se se ostenderint, ad finem dumtaxat plenariam Indulgentiam, quam con- 
cedimus, lucrandi, poterunt, remoto scandalo, absolvi cum onere se quam- 
primum etiam in foro externo ad tramitem iuris subiiciendi. 

Quo autem Nostra animi benevolentia magis perspecta sit, ... (et quae 
sunt reliqua). 
Illi vero Sacrorum antistiti, qui amplissimis hisce septuagesimi quinti 
anni occasione a mirabili apparitione Deiparae Immaculatae festivitatibus, 
praedicta die xvI proximi mensis Iulii sanctum Missae sacrificium sol- 
lemniter celebrabit, facultatem impertiendi tribuimus, Nostro nomine et 
auctoritate, post ipsam sollemnem commemorationem, servatis servandis, 
apostolicam christiano populo adstanti cum plenaria addita Indulgentia 
benedictionem. — Ordinationibus et constitutionibus apostolicis, aliisque 
contrariis non obstantibus cuiuslibet. — Volumus autem ut praesentium 


| 
J 
1 
{ 
1 
H 
4 


Acta Pit Pp. XI 59 


Litterarum exemplis, etiam impressis, manu alicuius Notarii publici sub- 
scriptis et sigillo personae in ecclesiastica dignitate vel officio constitutae 
munitis, eadem prorsus fides adhibeatur, quae adhiberetur ipsis prae- 
sentibus si forent exhibitae vel ostensae. 

Datum Romae apud Sanctum Petrum, sub anulo Piscatoris, die x1 
mensis Ianuarii anno MDCOCCXxxII, Pontificatus Nostri undecimo. 


E. Card. PAcELuI, a Secretis Status. 

ACTA TRIBUNALIUM 


SACRA PAENITENTIARIA APOSTOLICA 


I 
MONITA 


DE USU FACULTATUM CONFESSARIIS PER ANNUM SANCTUM TRIBUTARUM 
DEQUE RATIONE INDULGENTIAE IUBILAEI LUCRANDAE, AD NORMAS CON- 
STITUTIONUM BENEDICTI XIV ET LEONIS XIII EXARATA, AUCTORITATE 
SS.MI D. N. PIT PP. XI AD HODIERNAM DISCIPLINAM ACCOMMODATA EIUS. 
QUE IUSSU EDITA. 


Rei consentaneum est ut quae, per Apostolicam Constitutionem « Indicto 
a Nobis» die xxx superioris mensis datam, amplissimae sane facultates 
paenitentiariis minoribus ceterisque in Urbe et suburbio confessariis attri. 
buuntur, eaedem summa cura summaque prudentia exerceantur. Ita enim 
iubilaris veniae largitio, ad quam adipiscendam per sanctum extra ordi- 
nem annum christifideles omnes vocantur, tutius profecto atque facilius 
ad salutem conferet anim&rum. 

Quapropter Ssmhus D. N. Pius divina Providentia Papa XI, decessorum 
Suorum vestigia premens, qui rationibus eiusmodi anteacta aetate consu - 
luerant, decrevit eorum monita, ad praesentem disciplinam accommodata. 
religiose retinenda esse et singulis, sive Ordinariis sive confessariis ecclesia - 
rumque rectoribus, accurate servanda. 

I. Noscant imprimis in compertoque habeant paenitentiarii aliique 
confessarii se extraordinariis hisce facultatibus uti posse dumtaxat erga 
paenitentes qui ad confitendum accedant ea mente et sincera voluntate ut 
Iubilaei veniam consequantur; attamen si paenitens, mutato proposito, ab 
acquirenda indulgentia Iubilaei destiterit atque cetera opera imperata 
intermiserit, omnes absolutiones censurarum, si eas excipias quae ad reinci- 
dentiam datae sint, itemque commutationes et dispensationes concessae in 
suo robore permaneant. 

Simplices confessarii his facultatibus in foro interno et sacramentali 
tantum uti possunt; paenitentiarii vero in foro interno etiam extra-sacra- 
mentali, dummodo de peculiaribus facultatibus ne agatur pro quibus forum 
sacramentale expresse requiratur. 

Urbis tamen et suburbii parochi, qui per Constitutionem « Indicto a 
Nobis» anno sancto vertente paenitentiariis annumerantur, peculiarem 
facultatem habeant iubilares visitationes dispensandi, contrahendi ac 
commutandi ad normam memoratae Constitutionis sub n. X, non modo 
cum de paenitentibus agitur, sed etiam cum de singulis fidelibus singulisque 
familiis paroeciae suae. 

II. Ssfus D. N. Pius Pp. XI confessariis vel Lapurdi, vel in Palaestina 
legitime deputatis benigne concedere dignatus est ut per anni sancti 
decursum a peccatis et a censuris etiam speciali modo Apostolicae Sedi 
reservatis absolvere queant. 

Verumtamen, quandoquidem eiusmodi facultas hisce finibus continetur 
atque circumscribitur, ut per piacularis anni celebrationem semel tantum- 
modo cum eodem paenitente exerceri queat, cum scilicet ipsemet iubilarem 
veniam primum lucretur (cfr. Const. «Indicto a Nobis» sub n. XIV); — 
itemque tum solummodo, cum paenitens iam ab alio confessario facul- 
tatem habente per anni sancti decursum ab his peccatis atque censuris 
absolutus non fuerit (cfr. Const. « Nullo non tempore» sub n. I.), 
summopere necesse est paenitentiarios ac confessarios, ut munere suo 
rite fungantur, a quolibet paenitente hisce peccatis vel censuris irretito 
exquirere: 

1° utrum iam iubilarem veniam lucrifecerit necne; 

2° quodsi eam non lucrifecerit, num, anno sancto vertente, a peccatis 
vel a censuris reservatis, sive Romae, sive Lapurdi, sive in Palaestina, 
absolutus fuerit. 

Atque id ipsum tum requirat, cum paenitens se sistat aliqua irregula- 
ritate irretitus. Etenim si ipse vel iam iubilarem veniam lucratus fuerit, vel 
iam fuerit ab irregularitate in Urbe dispensatus, dispensationem eiusmodi 
iterum obtinere non potest. 

Il. Confessarii praediscant ac memoria teneant indicem peccatorum, 
censurarum, paenarum impedimentorumque omnium, quorum absolutio 
vel dispensatio in facultatibus sibi concessis non comprehenditur; si qua 
autem eiusmodi occurrerint, meminisse eos oportet, non aliter posse se 
paenitenti providere, quam iis religiose servatis quae Codex praescribit 
can. 2254, 2290, 1045 § 3. 

IV. Non praetermittant suam cuique paenitenti salutarem paeniten- 
tiam sacramentalem imponere, etiamsi sibi coniicere iure liceat paenitentem 
plenissimam Iubilaei veniam esse consecuturum. 

V. Si quis in occultas censuras ob partem quoquo modo laesam incide- 
rit, eum ne ante absolvant, quam parti laesae, etiam scandalum reparando 
damnumque sarciendo, satisfecerit: aut saltem, si eiusmodi satisfactionem 

praestare ante non possit, vere graviterque promiserit se, cum primum 
licuerit, satisfacturum. 

VI. Paenitentiarii, qui a censuris etiam {publicis absolvere possunt, 
hoc exploratum habeant: 

Qui aliqua censura fuerint nominatim affecti vel uti tales publice renun- 
tiati, non posse eos tamdiu Iubilaei beneficio frui quandiu in foro externo 
non satisfecerint prout de iure. Si tamen contumaciam in foro interno sin- 
cere deposuerint et rite dispositos sese ostenderint, posse, remoto scandalo, 
in foro sacramentali interim absolvi ad finem dumtaxat lucrandi Iubilaeum. 
cum onere quam primum se subiiciendi etiam in foro externo ad tramitem 
iuris. 

VII. Ad peccatum quod attinet, per can. 894 reservatum ratione sui, 
paenitentiarii aliique confessarii absolutionem ne impertiant, nisi paenitens 
falsam denuntiationem formaliter retractaverit, et damna, si qua inde 
secuta sint, pro viribus reparaverit, imposita insuper gravi et diuturna 
paenitentia. 

VIII. Si de casu agatur, etiamsi occulto, de quo ad can. 2342, prohi- 
beant, sub paena reincidentiae, quominus paenitens in posterum ad illam 
religiosam domum eiusque ecclesiam accedat. Firmis quidem manentibus 
paenis, de quibus sub n. 2 eiusdem canonis agitur. 

IX. Religiosos, apostatas a religione, ab excommunicatione can. 2385 
lata ne absolvant, quamdiu extra Ordinem permanserint; attamen, si ii 
firmum habeant propositum ad religionem suam redeundi, congruo iisdem 
praefinito ad id exsequendum tempore, in foro interno absolvant, ea con- 
dicione ut in censuram recidant si intra praefinitum tempus ad religionem 
non redierint. At ii moneantur, se, quamdiu extra suae religionis domum 
commorentur, ab actibus legitimis ecclesiasticis excludi, privilegiis omni- 
bus suae religionis privari, Ordinario loci commorationis subiici, atque 
obnoxios esse, etiam postquam redierint, aliis poenis in can. 2385 statutis. 
Religiosus autem fugitivus, etiamsi ex Constitutionibus suae religionis in 
excommunicationem inciderit, absolvi, rite dispositus, in foro interno pote- 
rit, imposita obligatione ad religionem quam primum redeundi, eadem ra- 
tione eademque sub reincidentiae poena, ac pro apostatis a religione cau- 
tum est: praeterea, si sit in sacris, ea lege, ut suspensionem observei. 
can. 2386 statutam. 

X. Cum de votorum commutatione agitur, id latiore quadam ratione 
accipiatur ita quidem ut paenitentiarii ac confessarii, pro sua ipsorum 
prudentia, in opera etiam minoris meriti vota commutare possint. 

XI. A lectione librorum fprohibitorum, eorum praesertim qui in 
can. 2318 § 1 sub excommunicationis poena vetantur, ne quemquam 

absolvant, nisi is libros, quos penes se retinet, Ordinario aut confessario 
ipsi aut alii, qui facultatem eosdem retinendi habeat, ante absolutionem 
tradiderit’; sin minus, se eos, cum primum {potuerit, destructurum aut 
traditurum, serio promiserit. 

XII. Ad facultatem quod attinet sacras visitationes commutandi vel 
dispensandi, haec animadvertenda sunt: 

1. Cum paenitentiarii ceterique confessarii, iusta quidem de causa, 
Basilicam in aliam ecclesiam commutabunt, iubilares hae visitationes haud 
dissimili ratione fiant, ac illae quae in Basilicis praescribuntur; hoc est 
eaedem adhibeantur preces tum augusto Sacramento, tum Iesu Christo 
cruci affixo, tum denique Deiparae Virgini; cum vero Confessionis altare ibi 
non habeatur, catholicae fidei professio coram Ssmo Sacramento pronun- 
tietur. 

2. Cum aliquis dispensationem obtinuerit unam vel alteram Basilicam 
invisendi, nulia facta obligatione aliam ecclesiam per commutationem visi- 
tandi, noverit idem sacras visitationes duodecim semper habendas esse, 
quae proinde in reliquis Basilicis fieri debent. Dispensatio enim alicuius Ba- 
silicae visitandae idem non est ac sacrarum Visitationum numeri imminutio. 

3. Si quis vero, praeter dispensationem alicuius Basilicae visitandae, 
sacrarum etiam visitationum numeri imminutionem petat, paenitentiarii 
aliique confessarii tot preces eidem recitandas praescribant, quot visita- 
tiones dispensatae fuere; quae quidem preces haud absimiles illis esse debent 
quae in sacris visitationibus adhibentur, 

4, Cum commutatio conceditur visitationis alicuius Basilicae, oppor- 

tunum est ut eadem, si commode fieri potest, in Sessorianae Basilicae visi- 
tationem commutetur. 
5. Necesse, ceteroqui, non est invisentibus, ut per Portam Sanctam 
in Basilicas ingrediantur aut de iis exeant; immo, etiam Basilicis clausis 
vel aditu ad eas quavis de causa impedito, satis erit ad earundem fores vel 
gradus Deum exorare, praescriptas preces recitando. At visitatio pia ac 
devota sit oportet, idest facta animo Deum colendi; quem quidem animum 
ipsa exterior reverentia aliquo modo patefaciat. 

6. Vocales preces, quae praescribuntur, alternis etiam vocibus reci- 
tari possunt. Mutis vero can. 936 consulitur, 

XIII. Cum quatuor Basilicarum visitatio non sit opus per se prae- 
ceptum, sed tantummodo iis impositum qui libere velint Iubilaei veniae 
participes fieri, id visitationis onus, quotiescumque a confessariis privile- 
giatis debet, ex rationabili causa, totum vel ex parte paenitentibus remitti, 
ne commutetur in alia opera, quae ad peragenda paenitens sit alio obliga- 
tionis proprie dictae titulo adstrictus. . 

XIV. Confessio et Communio ad lucrandam piacularis anni veniam 
imperatae nihil refert utrum visitationibus quatuor Basilicarum antecedant, 
an interponantur vel succedant; unum refert et necesse est, ut postremum 
ex praescriptis opus, quod etiam Communio esse potest, in statu gratiae, 
ad can. 925 § 1, compleatur. Si quis igitur post confessionem peractam, 
ultimo nondum completo opere, in letale rursus inciderit, iteret confessio- 
nem oportet, si sacram Synaxim debet adhuc suscipere; secus, satis erit, 
ut, actu contritionis perfectae elicito, cum Deo reconcilietur. 

XV. Etiamsi omnes Christi fideles, cuiusvis ordinis et gradus, ad Al- 
mam hance Urbem, lucrandi iubilaei causa, advocentur atque invitentur, 
nulli tamen putent sibi datam adeundae Urbis libertatem, posthabitis 
eorum, quorum interest, venia vel consensu. Itaque uxores et viri caveant, 
ne sua peregrinatio gravia familiae incommoda afferat; invitos, vicissim, 
parentes filii ne deserant. Episcopi ab dioecesi sua ne discedant, si qua 
gregi detrimenta metuant; sacerdotes ac reliqui de clero ne romanum iter 
ingrediantur, nisi Curia eos sua litteris munierit; religiosis, denique, pere- 
grinari non licebit, nisi venia legitime a Superioribus impetrata, quos 
tamen dedeceat nimium se morosos praestare ac difficiles, et hortationem 
Benedicti XTV neglegere, qui in Litt. Enc. Apost. Const., die 26 mensis 
Tunii anni 1749 datis, § 7, « hac in re benigniores » eos futuros fuisse confi- 
dere se declarabat. 

XVI. Suspensio facultatum, per Constitutionem Nullo non tempore, 
die 30 Ianuarii n. e. indicta ac denuntiata, ad Urbem eiusque suburbium mi- 
nime pertinet, cum summopere intersit, per Annum Sanctum, heic sacro- 
rum operariorum copiam et auxilia paenitentibus e culparum caeno ad 
divinam gratiam revocandis nec imminui nec deficere. Quisquis igitur 
Romae eiusmodi facultatibus sit legitime munitus, eas per piacularem 
annum in Urbe et suburbio, intra fines concessionis sibi factae et temporis 
sibi praestituti, libere exerceat. — Ad indulgentiarum suspensionem quod 
attinet, eadem Constitutione Nullo non tempore indictam, cum Apostolica 
Sedes iam dudum decreverit, nonnullas indulgentias ab usitata per Annum 
Sanctum suspensione eximi, SS. D. N. eiusmodi indulta seu privilegia, 
etsi de iis in memorata Constitutione siletur, non revocat, modo authentice 
constet, ea ipsa fuisse et revera et in perpetuum concessa, ad can. 70, 71, 
et 60 § 2. 

XVII. Confessarii extra Urbem, qui facultatibus extraordinariis, Iu- 
bilaei caus, per Constitutionem Qui umbratilem vitam donati sunt, sciant, 
sibi licere hisce Monitis eatenus uti, quatenus ipsis applicari possint. 

Haec Monita ad praesentis disciplinae condicionem accommodata, 
Ssmhus D. N. Pius divina Providentia Papa XI, in lucem edi iussit, ut 

constans et tuta omnibus praesto sit interpretatio et facultatum, quae 
vigebunt, et operum, quae praestanda sunt ad veniam Iubilaei con- 
sequendam, per proximum piacularem annum. 

Datum Romae, ex aedibus Sacrae Paenitentiariae, die XxvII mensis 
Februarii anno MDCCCCXXXxIII. 


L. Card. LAuRI, Paenttentiarius Maior. 


L. 
I. Teodori, Secretarius. 


Il 
FACULTATES 


CONFESSARIIS PEREGRINIS CONCESSAE ANNO VERTENTE GENERALIS MAXI- 
MIQUE IUBILAEI A DIE It MENSIS APRILIS A. MDCCCCXXXDII AD DIEM 
USQUE II MENSIS APRILIS A. MDCCCCXXXIV. 


I 


Facultates speciales quae tribuuntur omnibus Confessariis peregrints qui tam 
in sua dioecesi rite approbati sint pro utroque sexu. 


1. Absolvendi, in foro conscientiae et sacramentali tantum, quaslibet 
personas sibi confitentes a quibusvis peccatis et censuris a iure reservatis — 
aut Ordinario, aut, etiam speciali modo, Romano Pontifici, dwmmodo cen- 
. surae publicae non sint; iniunctis salutaribus paenitentiis atque aliis de iure 
iniungendis. 

Ne absolvant, tamen nisi in adiunctis atque ad praescriptum can. 2254 
Codicis iuris canonici, eos, qui irretiti sint aliqua censura vel Romano 
Pontifici personaliter, vel specialissimo modo Apostolicae Sedi reservata. 
Ne absolvant pariter, nisi in adiunctis can. 900, illos, qui in casum incide- 
rint Sanctae Sedi reservatum ad normam Decreti Sacrae Paenitentiariae 
Apostolicae, d. mensis Novembris, a. MDCCCCOxxvul (cfr. Acta Apost. 
Sedis, vol. XX, pag. 398); vi cuius Decreti tamen, post etiam obtentam 
absolutionem, obligatio adhuc viget ad Sacram Paenitentiariam recurrendi 
eiusque mandatis obtemperandi. 

2. Commutandi, in foro sacramentali tantum, in alia pia opera, ex 
iusta causa, omnia et singula volta privata, etiam iurata, exceptis iis votis 
privatis quae can. 1309 Apostolicae Sedi reservantur; itemque exceptis iis 

quorum commutatio vergeret in detrimentum tertii, aut commutatio minus 
arceret a peccato quam ipsum votum. 

3. Concedendi in foro conscientiae et sacramentali rien dispensa- 
tionem visitationis alicuius Basilicae eam commutando in visitationem, 
si fleri potest, alius ecclesiae, v. g. Basilicae Sessorianae S. Crucis, imo 
etiam visitationum numerum imminuendi. Quos vero recte a visitatio- 
nibus dispensaverint, iis ne indulgeant, ut preces ad mentem Summi Pon- 
tificis fundendas, quae a visitatione separari quidem possunt, praeter- 
mittant. In commodum tantum aegrotantium eas liceat imminuere. 


Facultates speciales quae decem Confessariis peregrinis, ab hac S. Paeni- 
tentiaria, vel ab Episcopo proprio selectis, tribuuntur ad confessiones 
sociorum peregrinorum accipiendas. 


1. Absolvendi, in foro sacramentali tantum, non solum a censuris et 
excessibus occultis, prout statuitur sub n. I, 1, pro omnibus confessariis 
peregrinis, sed etiam a censuris quae sint publicae in locis ubi commorati 
sunt paenitentes vel ibi nominatim declaratae sint aut quamvis delictum 
ad iudicem fori externi iam fuerit deductum, dummodo sint sincere parati 
quodvis mandatum demisse accipere fideliterque adimplere et scandalum 
reparare. Huius tamen censurae absolutio in foro externo non suffraga- 
bitur. Ne absolvant tamen, nisi ad tramitem can. 2254, praelatos cleri 
saecularis ordinaria iurisdictione praeditos, Superioresque maiores reli- 
gionis exemptae, qui in censuras speciali modo Romano Pontifici reser- 
vatas publice inciderint. 

2. Dispensandi, pro foro conscientiae et in sacramentali_ confessione 
tantum, constitutos in Sacris, ad Ordines tantum exercendos, ab irregula- 
ritatibus ex delicto occulto, non exclusa irregularitate de qua in can. 985, 4°. 

3. Dispensandi, pro foro conscientiae et sacramentali tantum, circa 
visitationes quatuor Basilicarum, easque item commutandi eodem modo 
ac ceteris confessariis conceditur sub n. I, 3. 

4, Commutandi in foro sacramentali tantum in alia pia opera, ex iusta 
causa, omnia ac singula vota privata, iurata quoque et etiam Sedi Aposto 
licae reservata. Similiter possint commutare votum castitatis perpetuae ac 
perfectae, etsi fuerit ab origine publice emissum in professione religiosa 
etiam solemni, et firmum manserit aliis huius professionis votis relaxatis. 
Nullatenus tamen ab eodem illos dispensare possint qui vi Ordinis sacri 
ad legem coelibatus tenentur, etiamsi ad statum laicalem redacti sint. A 

commutatione votorum se abstineant, si commutatio tertio praeiudicium 
afferat ac minus arceat a peccato quam ipsa commutatio. F 

5. Dispensandi pro foro conscientiae et in actu sacramentalis confes- 
sionis tantum ab occulto impedimento consanguinitatis in tertio vel se- 
cundo gradu collaterali, etiam attingente primum, quod ex generatione 
illicita proveniat, solummodo ad matrimonium convalidandum, non vero 
ad contrahendum vel sanandum in radice. 

6. Dispensandi ab occulto criminis impedimento, neutro machinante, 
sive agatur de matrimonio contracto sive de contrahendo, iniuncta, in 
primo casu, privata renovatione consensus, secundum can. 1135; imposita, 
in utroque, gravi ac diuturna paenitentia salutari. 


MONITA 
De usu facultatum confessariis peregrinis tributarum 


1. His facultatibus specialibus confessarii peregrini ubicumque in 
Urbe et suburbio, servatis can. 908-910 et de consensu rectorum eccle- 
siarum, cum sociis peregrinis uti poterunt, ita tamen ut eas valide exercere 
queant si unus vel alter peregrinus non socius, cum peregrinis sociis ad 
ipsos confitendi causa accedat. 

2. Item his facultatibus tantummodo uti poterunt erga paenitentes qui 
ad confitendum accedant ea mente et sincera voluntate ut Iubilaei veniam 
consequantur; attamen si paenitens, mutato proposito, ab acquirenda 
indulgentia Iubilaei destiterit atque cetera opera imperata intermiserit, 
omnes absolutiones censurarum, si eas excipias quae ad reincidentiam — 
datae sint, itemque commutationes et dispensationes concessae in suo 
robore permaneant. 

3. Similiter his facultatibus absolvendi a peccatis et censuris reser- 
vatis, itemque dispensandi ab irregularitatibus nonnisi semel cum eodem 
paenitente uti poterunt, cum ipse scilicet [ubilaei veniam primum lucre- 
tur et tum solummodo cum paenitens iam ab alio confessario, faculta- 
tem habente per anni sancti decursum, a peccatis et censuris non fuerit 
absolutus vel ab irregularitate iam dispensationem non obtinuerit. Ce- 
teras vero facultates — eam etiam visitationes contrahendi aut commu- 
tandi ad datam normam sub n. I, 3— in favorem etiam eiusdem paeni- 
tentis semper exercere poterunt. 

4. Firmae et immutatae remaneant facultates quas omnes confessarii 
peregrini per Sacram Paenitentiariam vel alio legitimo modo consecuti 
sunt vel consequentur. 

5. Haereticos et schismaticos qui fuerint publice dogmatizantes ne 
absolvant nisi ii, praeter haeresis et schismatis abiurationem, saltem coram 
ipso confessario factam, scandalum, ut par est, reparaverint. 

6. Ne absolvant eos qui sectis vetitis, massonicis aliisve id genus nomen 
dederint, etiamsi occulti sint, nisi, abiurata, saltem coram ipso confes- 
sario, secta, scandalum reparaverint et a quavis activa cooperatione vel 
favore suae cuiusaue sectae praestando cessaverint; nisi ecclesiasticos 
et religiosos, quos sectae adscriptos noverint, ad can. 2336, n. 2, denuntia- 
verint; nisi libros, manu scripta et signa, quae eamdem sectam respiciant, 
quotiescumque adhuc retineant, absolventi tradiderint aut se ea tradi- 
turos vel destructuros serio promiserint, imposita, pro modo culparum, 
gravi paenitentia salutari. 

7. A lectione librorum prohibitorum ne quemquam absolvant, nisi is 
libros, quos penes se retinet, Ordinario aut confessario tradiderit aut se 
eos traditurum vel destructurum serio promiserit. 

8. Si quis in oceultas censuras ob partem quoquo modo laesam inci- 
derit, eum ne ante absolvant, quam parti laesae, etiam scandalum repa- 
rando damnumque sarciendo, satisfecerit: aut saltem, si eiusmodi satisfac- 
tionem praestare ante non possit, vere graviterque promiserit se, cum 
primum licuerit, satisfacturum. 

9. Si de casu agatur, etiamsi occulto, de quo ad can. 2342, prohi- 
beant, sub paena reincidentiae, quominus in posterum accedant ad religio- 
sam domum illam eiusque ecclesiam. 

10. Eos, qui bona vel iura ecclesiastica sine venia acquisiverint, ne 
absolvant nisi aut iis restitutis aut compositione quamprimum a compe- 
tente auctoritate postulata, aut promissione sincere facta eamdem postu- 
landi, nisi agatur de locis, in quibus a Sede Apostolica aliter iam provi- 
sum fuerit. 

11. Non praetermittant suam cuique paenitenti salutarem paeniten- 
tiam sacramentalem imponere, etiamsi sibi coniicere iure liceat paeniten- 
tem plenissimam Iubilaei veniam esse consecuturum. 

12. Confessio et Communio ad lucrandam IJubilaei indulgentiam nihil 
refert utrum visitationibus quatuor Basilicarum antecedant, interponan- 
tur vel succedant; unum necesse est ut postremum ex praescriptis opus, 
quod etiam Communio esse potest, in statu gratiae, ad can. 925, n. 1, com- 
pleatur. Ab obligatione praescriptae confessionis nullum ne exsolvant; 
neque fas est, Communionem in alia pia opera commutare, nisi agatur de 
aegrotis. 

13. Visitationem Basilicarum ne commutent in alia opera, quae ad 
peragenda paenitens sit alio obligationis propriae dictae titulo adstrictus; 

et sciant se conscientiam suam oneraturos si inconsulto aut sine iusta 
causa paenitentem ex eiusmodi visitationibus exemerint. 2 

Datum Romae, ex aedibus Sacrae Paenitentiariae, die xxvm mensis 
Februarii, anno Domini MDCCCCXXXxII. 


L. Card. LAuRI, Paenitentiarius Maior. 
L. 8. 
I. Teodori, Secretarius. 


Ul 
DECRETUM 


FACULTATES EXTRAORDINARIAE PALAESTINAE CONFESSARIIS ANNO SANCTO | 


VERTENTE CONCEDUNTUR. 


Ut iis locis, quae Dominicae Passionis ac Mortis veluti theatrum fuerunt, 
christifideles queant per proximam Anni Sancti celebrationem uberioribus 
frui divinae Redemptionis fructibus, Sshus Dominus Noster Pius, divina 
Providentia Pp. XI, admotis Sibi precibus annuens, ac postulationi con- 
cedens ab infra scripto Cardinali Paenitentiario Maiore adhibitae, statuere 
benigne dignatius est ut — praeter indulgentias in eorum favorem vigentes, 
qui sacra Palaestinae loca pie inviserint — singuli eiusdem regionis confes- 
sarii ab Apostolico Delegato, vel per se ipsum vel per Ordinarios deputati, 
has, quae sequuntur, extraordinarias facultates habeant per Iubilarem 
annum exercendas: 

Possint pro foro conscientiae in actu sacramentalis confessionis et per 
se ipsi tantum absolvere paenitentes ab omnibus peccatis et censuris Sedi 
Apostolicae reservatis, imposita paenitentia salutari aliisque iniunctis de 
iure iniungendis. 

Ne absolvant tamen, nisi in adiunctis atque ad praescriptum can. 2254 
C. I. C., eos qui irretiti sint aliqua censura vel Romano Pontifici personali- 
liter vel specialissimo modo Apostolicae Sedi reservata. Ne absolvant pari- 
ter, nisi in adiunctis can. 900, illos qui in casum inciderint Sanctae Sedi 
reservatum ad normam decreti Sacrae Paenitentiariae Apostolicae die 
16 Novembris 1928 (cfr. Acta Ap. Sedis, vol. XX, pag. 398); vi cuius decreti 
tamen, post etiam obtentam absolutionem, obligatio adhue viget ad Sa- 
cram Paenitentiariam recurrendi eiusque mandatis obtemperandi. 

Christifideles autem, qui aliqua censura fuerint nominatim affecti vel 
uti tales publice renuntiati, nequeant tamdiu hoc beneficio frui, quamdiu 
in foro externo non satisfecerint prout de iure. Si tamen contumaciam in 

foro interno deposuerint, poterunt, remoto scandalo, in foro sacramentali 


interim absolvi, cum onere quamprimum se subiiciendi etiam in foro externo 


ad tramitem iuris. Contrariis quibuslibet non obstantibus. 
Datum Romae, ex Sacra Paenitentiaria, die xm mensis Ianuarii anno 
MDOCOCXXXIII. 


L. Card. LAuRI, Paenitentiarius Maior. 


L. 
I. Teodori, Secretarius. 


IV 
DECRETUM 


INDULGENTIAE AUGENTUR PIO EXERCITIO ANNEXAE, QUOD FERIA SEXTA AD 
SACRI AERIS PULSUM PERFICITUR IN MEMORIAM D. N. IESU CHRISTI 
MORIENTIS. 


Summus Pontifex fel. rec. Benedictus XIV, per Apostolicas Litteras in 
forma Brevi « Ad Passionis » die xm mensis Decembris anno MDCOXXxx 
datas, iussit singulis feriis sextis hora tertia post meridiem, cur4é omnium 
ecclesiarum rectorum totius catholici orbis, aera sacra pulsanda esse in 
memoriam D. N. Iesu Christi morientis; itemque christifidelibus qui eadem 
hora quinquies « Pater, Ave », ad mentem Sanctitatis Suae orantes, reci- 
tavissent, partialem centum dierum indulgentiam benigne concessit. 

Die autem xx huius mensis Sanctissimus D. N. Pius, divina Providen- 
tia Pp. XI, in audientia infra scripto Cardinali Paenitentiario Maiori 
concessa, faustam occasionem nactus maximi extra ordinem Iubilaei ab 
Se recens indicti, eoque consilio ductus ut fidelium pietatem erga Domini- 
cam Passionem magis magisque augeret, eosque omnes ad eandem reco- 
lendam meditandamque excitaret quo potissimum die humani generis 
Redemptor, in cruce pendens, semet ipsum aeterno Patri placationis hostiam 
obtulit, hoc benigne dilargiri dignatus est, ut scilicet quisquis, ad huius 
aeris pulsum, feria sexta et quavis hora, secundum locorum consuetudinem 
(quemadmodum iam p. m. Leo XIII, die xv mensis maii anno MDCCCLXXXVI 
concesserat) flexis genibus, si commode fieri possit, quinquies « Pater, 
Ave » recitaverit, adiecta insuper ad Summi Pontificis mentem precatiun- 
cula « Adoramus te, Christe, et benedicimus tibi etc. » vel alia eiusmodi, has, 
quae sequuntur, indulgentias lucrari possit: a) partialem decem annorum 
quavis feria sexta, cum ‘pium exercitium, quod diximus, saltem corde 
contrito peregerit; [b) plenariam, statutis' condicionibus, si per integrum 
mensem singulis feriis sextis idem exercitium rite perfecerit. 

Id vero in perpetuum valiturum absque Apostolicarum in forma Brevi 
Litterarum expeditione; contrariis quibuslibet non obstantibus. 

Datum Romae, ex aedibus Sacrae Paenitentiariae, die xxx mensis Ianua. 
rii anno MDOCCCXXXIII. 


L. Card. Lauri, Paenitentiarius Maior. 


L. & 8. 
I. Teodori, Secretarius. 


V 
DECRETUM 


DE INDULGENTUS RECITATIONI ANNEXIS PRECATIONIS « ANGELUS DOMINI « 
VEL ALIUS PRECIS UT INFRA NOTATUR. 


Per Apostolicas Litteras in forma brevi Iniunctae Nobis die xIv mensis 
Septembris anno MDccxxIv datas, Summus Pontifex s. m. Benedictus XIII, 
pro sua in Deiparam Virginem pietate, ut mortalium animi cum primo 
diluculo, tum meridiano tempore, tum denique sub vesperam ad eam amo- 
ris ergo se converterent, iis omnibus qui qualibet e supra memoratis horis, 
ad sacri aeris pulsum, positis genibus, precationem « Angelus Domini », 
tribus adiectis salutationibus angelicis « Ave Maria», pie recitavissent, 
indulgentias benigne concessit. 

Decursu vero temporis, Summi Pontifices p.r. Benedictus XIV, 
Pius VI, ac Leo XIII concessionem eiusmodi submutarunt, cum ad pre- 
cem ipsam quod attinet, — pro eadem tempore paschali antiphonam 
« Regina Caeli » substituendo, aut iis, qui legere non possent vel nescirent, 
recitationem quinque salutationum angelicarum «Ave Maria» — tum 
ad modum et ad tempus quod pertinet ipsius recitationis. 

In praesens autem Ssmus D. N. Pius divina Providentia Papa XI, 
eadem pietate incensus ac Decessores Sui erga Immaculatam Virginem 
Mariam, eoque consilio ductus ut maiorem populi christiani in hac etiam 
prece recitanda refoveat unitatem, quae idcirco sacratissimo Virginis Cordi 
grata est, quod cum divinae Redemptionis mysteriis, piaculari hoc anno 
sollemniter commemorandis, tam arcte coniungitur, in audientia die m 
huius mensis infra scripto Cardinali Paenitentiario Maiori concessa, indul- 
gentias pio huic exercitio annexas augere dignatus est, ea, quae sequuntur, 
decernens: 

Omnes christifideles, qui vel proprio horae momento, quemadmodum 
per Summum Pontificem Benedictum XIII praescriptum fuerat, vel cum 
primum postea potuerint, precationem « Angelus Domini» cum statuta 

Oratione, aut, pro temporis ratione, antiphonam « Regina.caeli » item cum 
usitata Oratione, aut demum quinque salutationes angelicas « Ave Maria » 
pie recitaverint, partialem decem annorum indulgentiam toties lucrari 
posse, quoties pium hoc exercitium saltem corde contrito perfecerint, atque 
plenariam indulgentiam statis condicionibus, si id per integruam mensem 
peregerint. 

Praesentibus, absque Apostolicarum Litterarum expeditione, in per- 
petuum valituris; contrariis quibuslibet non obstantibus. 

Datum Romae, ex aedibus Sacrae Paenitentiariae, die xx mensis 
Februarii, anno MDCCCCXXXII. 


L. Card. LAURI, Paenitentiarius Maior. 
L. 8. 
I. Teodori, Secretarius. 


Vi 


DECLARATIO DECRETI 
CIRCA INDULGENTIAS « STATIONIBUS » ADNEXAS. 


Evulgato Sacrae Paenitentiariae Apostolicae decreto diei 12 Apri- 
lis 1932 (Acta Apostolicae Sedis, v. XXIV, p. 248), quo indiscriminatim 
statuitur indulgentias, quas vocant, stationales nonnisi visitando diebus 
et forma praescriptis stationales ecclesias lucrari posse, exorta quaestio 
est an et quomodo in suo robore posthac manere sint dicenda peculiaria 
indulta in quarumdam piarum associationum aut scapularium de indul- 
gentiis summariis contenta, posse sc. adscriptos praefatas stationales 
indulgentias in ecclesiis etiam non stationalibus, ceteris paribus, acquirere. 
Re ad omne dubium auferendum delata Sshmo Domino Nostro Papae 
per infrascriptum Cardinalem Maiorem Paenitentiarium, Sanctitas Sua 
in audientia die 20 Ianuarii anni currentis eidem impertita declarandum 
mandavit peculiaria eiusmodi indulta ita in posterum intelligenda esse 
ut valeant adscripti induigentias stationales in ecclesiis etiam non sta- 
tionalibus, ceteris ad rem clausulis et praescriptionibus ad unguem ser- 
vatis, adipisci tum tantum cum nullae in loco ecclesiae stationales 
inveniantur. Contrariis quibuslibet non obstantibus. 

Datum Romae, ex aedibus S. Paenitentiariae, die 25 Februarii 1933. 


L. Card. LAuRI, Paenitentiarius Maior. 
L. & 8. 
I. Teodori, Secretarius. 

